Santa Irene, Arca, O Pino

Santa Irene é un lugar da parroquia de Arca, no concello coruñés do Pino, na comarca de Arzúa. Segundo o IGE, en 2019 tiña 8 habitantes (3 homes e 5 mulleres).
Toponimia
O topónimo Santa Irene é un haxiotopónimo referido a Irea de Roma e débese á presenza no lugar dunha capela baixo dita advocación, a carón do Camiño Francés.

Historia

Antes do seu traslado ao Pedrouzo, a casa do concello do Pino atopábase no actual Albergue Público de Peregrinos de Santa Irene, que está a 330 m ao oeste do núcleo principal de casas de Santa Irene, en plena N-547.
Patrimonio

A ermida de Santa Irene data do século XVIII e ten unha planta rectangular e dous corpos, sendo o absidal de maior altura e traza máis antiga. No interior destaca un elaborado retablo neoclásico de tres rúas.

Na contorna atópase o chamado castro da Roda do Castro, ao norte do monte de Astrar e ao sueste do núcleo de Santa Irene, nunha cota media de 400 metros. Está pouco alterado, pero non está escavado.

 Galería de imaxes 

 Lugares e parroquias 
 Lugares de Arca 

 Parroquias do Pino 

 Notas 

Categoría:Lugares do Pino
Categoría:Localidades do Camiño Francés

Categoría:Artigos creados co asistente para a creación de artigos